Četiri apostola
<s>Četiri apostola je naziv diptiha velikog njemačkog renesansnog umjetnika Albrechta Dürera, koja je njegovo posljednje veliko djelo, naslikano od 1523.-1526. godine.</s><s>Iako je naslikana za grad Nürnberg, bavarski princ Maksimilijan I. je došao u posjed slike 1627. godine, zahvaljujući pritisku na gradske oce.</s><s>Od tada se slika nalazi u Minhenu i usprkos svim pokušajima povrata gradu Nürnbergu od 1806. god., slika nije vraćena.</s>

<s>Albrecht Dürer je rano postao sljedbenikom Martina Luthera i nadao se da će izvesti njegov portret u bakropisu, kao što je već bio portretirao druge važne mislioce reformacije.</s><s>No on je, poput Grünwalda, nastavio slikati za svoje katoličke pokrovitelje.</s><s>Da je bio umjetnik reformacije može se prepoznati po promjeni njegova slikarskog stila 1520-ih.</s><s>Naime, od raskošnih slika s mnoštvom likova prešao je na skromne prikaze jednostavnih tema.</s><s>Vrhunac takovog pristupa je slika „Četiri apostola“, koja se s pravom smatra Dürerovim umjetničkim testamentom.</s><s>Ova slika je predstavljena 1526. godine u gradu Nürnbergu, koji se godinu prije pridružio luteranskim gradovima.</s>

<s>Opis
Na dvije paralelne ploče naslikao je po dva apostola koji su presudni za protestantsku doktrinu.</s><s>Mladi Ivan na lijevoj strani i stariji Pavao na desnoj, Lutherovi omiljeni evanđelisti, nalaze se jedan nasuprot drugoga u prvom planu.</s><s>Iza Ivana viri, kao da čuči, stari Petar, prvi papa, držeći ključ Crkve u ruci.</s><s>Tako je i Marko, gotovo potpuno pokriven Pavlom, čijem su se učenju snažno divili protestanti.</s><s>Citati iz apostolskih pisama ispod njih su izvedeni iz Lutherova prijevoda Biblije, a odabrani su kako bi upozorili grad da ne prihvaća ljudske greške i pretvaranje (lažne proroke) kao Božju volju, nego da slijede riječi iz Novog zavjeta.</s><s>Tako oni predstavljaju zalog protiv katolika, podjednako kao i protiv radikalnih protestanata, kao i, u općenitijem smislu, četiri karaktera i kozmičku podjelu na četvrtine: godišnja doba, prirodne elemente, doba dana i životna razdoblja.</s><s>Slika je zasigurno trebala pokazati mogućnost postojanja protestantskog slikarstva.</s><s>Pa i prije nje slikar je napisao:</s>

<s>Apostoli imaju kiparsku čvrstoću koja podsjeća na ranorenesansne skulpture, a njihovi teški nabori na Rafaelove likove sa slike Propovjed sv. Pavla u Ateni koju je Dürer zasigurno vidio tokom svog putovanja u Nizozemsku 1521. godine.</s>

<s>Zahvaljujući snazi ove slike, ali i njegovim brojnim prenosivim grafikama, Dürer je bio jedan od najutjecajnijih umjetnika 16. vijeka u Njemačkoj.</s>

<s>Bilješke</s>

<s>Vanjske veze</s>

<s>smARThistory - Dürer's Four Apostles  video</s>

<s>Renesansne slike
Slike 1520-ih
Authority control 2</s>

